**GRAD RIJEKA**, Rijeka, Korzo 16, OIB: 54382731928, kojeg zastupa gradonačelnik mr.sc. Vojko Obersnel (u daljnjem tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_ (u daljnjem tekstu: Izvođač)

sklopili su sljedeći

**UGOVOR O IZVOĐENJU RADOVA NA**

**SANACIJI STJENSKOG POKOSA NA PLAŽI GRČEVO**

**broj 02-04-12/2020**

 **I. UVODNE ODREDBE**

**Članak 1.**

Ovaj Ugovor sklapa se na temelju provedenog postupka jednostavne nabave za nabavu radova na sanaciji stjenskog pokosa na plaži Grčevo koji se vodi pod evidencijskim brojem 02-04-12/2020, Obavijesti o odabiru ponude KLASA:\_\_\_\_\_\_\_\_\_\_\_\_\_ URBROJ:\_\_\_\_\_\_\_\_\_\_\_\_ od \_\_\_\_\_\_\_\_\_, i ponude Izvođača br. \_\_\_\_\_\_ od \_\_\_\_\_\_\_\_\_\_\_\_, koja je u navedenom postupku jednostavne nabave odabrana kao najpovoljnija, sukladno kriteriju za odabir, te uvjetima i zahtjevima iz poziva za dostavu ponuda.

**II. PREDMET UGOVORA**

**Članak 2.**

Predmet ovog Ugovora je sanacija stjenskog pokosa na plaži Grčevo.

Mjesto izvođenja radova je područje grada Rijeke, plaža Grčevo, dio k.č. 4268/1 k.o. Sušak, na način kako je definirano Troškovnikom i projektnom dokumentacijom, koja je sastavni dio ovog Ugovora.

**Članak 3.**

Radove iz članka 2. ovog Ugovora Izvođač će izvesti potpuno i u skladu sa:

* Ponudom Izvođača br. \_\_\_\_\_\_\_\_\_\_\_\_ od \_\_\_\_\_\_\_\_\_\_\_,
* Troškovnikom koji je sastavni dio ponude i Ugovora,
* Projektnom dokumentacijom,
* Pozivom za dostavu ponuda,
* te odredbama ovog Ugovora, važećim zakonima, propisima, normativima, standardima i pravilima struke.

Kao sastavni dio ovog Ugovora prilažu se:

* Ponudbeni list,
* Projektna dokumentacija i
* Troškovnik iz odabrane ponude Izvođača.

**Članak 4.**

Izvođač potpisom ovog Ugovora potvrđuje da su mu poznati svi uvjeti za izvođenje radova, da je upoznat sa lokacijom izvođenja radova, te da je proučio dokumentaciju za izvođenje radova.

Utvrđuje se da Izvođač neće imati pravo na naknadnu izmjenu odredbi ovog Ugovora s osnova nepoznavanja uvjeta iz stavka 1. ovoga članka.

**III. CIJENA SVIH UGOVORENIH RADOVA**

**Članak 5.**

Ugovorne strane suglasno utvrđuju da ugovorena cijena svih radova iz članka 2. ovog Ugovora iznosi

**\_\_\_\_\_\_\_\_\_\_\_ HRK bez PDV-a**,

Porez na dodanu vrijednost iznosi \_\_\_\_\_\_\_\_\_\_\_\_\_ HRK

Ukupna ugovorena cijena iznosi

**\_\_\_\_\_\_\_\_\_\_\_\_ HRK s PDV-om**,

po jediničnim cijenama i u okviru vrsta radova i količina iskazanih u troškovniku koji je sastavni dio ovog Ugovora.

Ukupna cijena ugovorenih radova uključuje sve troškove i sve izdatke Izvođača radova vezane za izvršenje predmeta nabave iz članka 2. ovog Ugovora, a koji posebice uključuju troškove organiziranja i vođenja gradilišta, gradnje te troškove logistike gradilišta.

Ukupna cijena ugovorenih radova uključuje i cijenu sveukupnog materijala, cijenu izvršenja svih eventualno potrebnih pomoćnih radova, cijenu korištenja svog potrebnog alata te energije, vode i drugih resursa za potrebe izvršenja ugovorenih radova, a posebice:

* troškove koji se odnose na sav potrebni rad, materijal te prijenose i prijevoze na gradilištu i van njega, iskrcaj i montažu na mjesto ugradnje,
* troškove materijala, dobave i transporta do mjesta ugradnje - montaže uključujući troškove specijaliziranog transporta i druge slične troškove,
* troškove radne snage za redovni i eventualni prekovremeni rad,
* troškove izrade, korištenja i demontaže svih pomoćnih, radnih, prilaznih, zaštitnih skela i ograda,
* troškove nabave, dopreme, istovara i uskladištenja na gradilištu, unutarnjeg vertikalnog i horizontalnog transporta na gradilištu cjelokupnog materijala (bez obzira na težinu) kao i predmeta i uređaja predviđenih za ugradnju i montažu,
* troškove osiguranja i ograde gradilišta radi sigurnosti prolaznika i sprječavanja nekontroliranog pristupa ljudi na gradilište, sve sukladno važećem Zakonu o gradnji
* troškove pripremnih radova organizacije gradilišta te eventualne troškove vezane za zauzeće javne površine, prometna rješenja za vrijeme izvođenja radova, projekt organizacije gradilišta, privremene prometne preregulacije i slično,
* troškove uređenja gradilišta po završetku radova s otklanjanjem svih otpadaka, odvozom šute, ostataka građevinskog materijala, inventara, pomoćnih objekata i slično,
* troškove osiguravanja privremene deponije materijala te sve troškove njegovog trajnog zbrinjavanja,
* troškove uklanjanja s gradilišta svog preostalog materijala, opreme i sredstva za rad te čišćenja gradilišta od građevnog otpada i iskopnog materijala i dovođenja gradilišta u uredno stanje, a na način propisan propisima o gospodarenju otpadom, Zakonom o gradnji i ostalim relevantnim zakonima i propisima,
* sve troškove koji proizlaze iz odgovornosti lzvođača radova za gospodarenje, oporabu i/ili zbrinjavanje građevnog otpada nastalog tijekom građenja na gradilištu, uključujući i troškove obveze imenovanja posebne osobe koja će biti odgovorna za zaštitu okoliša i gospodarenje otpadom,
* sve troškove privremenog i trajnog zbrinjavanja materijala,
* sve troškove zaštite izvedenih radova bez obzira na obujam i vrstu,
* sve troškove popravaka eventualnih oštećenja,
* troškove izrade dokumentacije radioničkih i obračunskih nacrta,
* troškove nastale zbog izvođenja radova i transporta pod eventualno nastalim otežanim uvjetima rada (obilne kiše, niske temperature, visoke temperature i slično),
* sve troškove propisanih mjera zaštite na radu i zaštite od požara, kojih se Izvođač radova obvezan pridržavati,
* troškove svih potrebnih prethodnih i tekućih ispitivanja materijala i pribavljanja potrebne dokumentacije i potrebnih atesta, kojima se dokazuje kakvoća i kvaliteta izvedenih radova i ugrađenih proizvoda i materijala koji terete Izvođača,
* troškove svih kontrolnih ispitivanja u okviru vrsta i obima predviđenih normama,
* sve troškove navedene u općim uvjetima koji su sastavni dio Troškovnika.

Ugovorene jedinične cijene su fiksne i nepromjenjive za cijelo vrijeme ispunjenja ugovornih obveza s bilo koje osnove, a tako i s osnove trenda povećanja cijena prema proteklom razdoblju, i to u cijelom razdoblju od trenutka stupanja na snagu ovog Ugovora do njegova izvršenja.

Količina predmeta nabave određena je kao okvirna (predviđena) te će izvedeni radovi obračunavati po stvarno izvedenim količinama, ali jedinične cijene po stavkama ne mogu se mijenjati.

Ugovorne strane suglasno utvrđuju da je Izvođač prije dostave ponude i ugovaranja radova u svemu proučio Poziv za dostavu ponuda, upoznao sve okolnosti koje su od utjecaja za izvođenje radova i organizaciju izvođenja radova te da je na osnovu toga sastavio svoju ponudu.

**IV. ROK IZVOĐENJA RADOVA**

**Članak 6.**

Rok izvođenja radova koji su predmet ovog Ugovora iznosi 30 (slovima: trideset) kalendarskih dana od dana uvođenja u posao.

Pod završetkom izvođenja radova smatra se dan kada je Izvođač radova završio sve ugovorene radove, evidentirane u građevinskom dnevniku koji ovjerava nadzorni inženjer.

Ispunjavanje svih ugovornih obveza uključuje uspješno obavljenu primopredaju radova nakon uspješno obavljenog pregleda izvedenih radova i otklanjanja svih eventualno utvrđenih nedostataka, što se utvrđuje zapisnikom kojeg ovjerava stručni nadzor.

**Članak 7.**

Ugovoreni rok izvođenja radova iz članka 6. ovog Ugovora može se produžiti u slijedećim slučajevima:

* ako Izvođač bez svoje krivnje bude spriječen izvoditi radove, a zbog događaja koji se nisu mogli predvidjeti i čije posljedice Izvođač nije mogao predvidjeti, izbjeći niti ukloniti (viša sila), a o čijem je nastupu i prestanku Izvođač bez odlaganja dužan obavijestiti Naručitelja,
* zbog izdavanja naloga Naručitelja o obustavi radova,
* zbog nepovoljnih vremenskih prilika koje onemogućavaju izvođenje pojedinih vrsta radova, što se utvrđuje evidencijom meteoroloških uvjeta tijekom izvođenja radova ovjerenih po nadzornom inženjeru u dnevniku. Navedeno će se priznati samo ukoliko je Izvođač na gradilištu osigurao prisutnost radnika i dostupnost materijala,
* zbog nastupa okolnosti koje onemogućuju ispunjenje ugovorenih obaveza u ugovorenom roku, a koje se ne mogu pripisati višoj sili, niti su uzrokovane postupanjem ijedne ugovorne strane, već su posljedica radnji treće strane,
* zbog drugih opravdanih razloga koji nisu uzrokovani krivnjom Izvođača radova, a za koje Naručitelj mora dati odoborenje.

Rok za izvršenje predmeta nabave može se produžiti i iz sljedećih opravdanih razloga:

* u slučaju objektivne nemogućnosti početka izvršenja predmeta nabave ili izvršavanja predmeta nabave za koju nije odgovaran Izvođač radova, a uzrokovana je situacijom koju je na tržištu izazvala epidemija koronavirusa,
* u slučaju više sile (izvanredni vanjski događaji nastali nakon sklapanja ugovora, a prije dospjelosti obveze, koji se u vrijeme sklapanja ugovora nisu mogli predvidjeti, niti ih je ugovorna strana mogla spriječiti, izbjeći ili otkloniti te za koje nije odgovorna ni jedna ni druga strana, npr. ratno stanje, štrajk, elementarne nepogode i sl.).

O nastupu naprijed navedenih okolnosti, Izvođač je obvezan bez odgode obavijesti Naručitelja i zatražiti primjereno produženje roka izvršenja te dostaviti dokaze koji opravdavaju taj zahtjev. O odobrenju zahtjeva i prihvaćanju predloženog novog roka Naručitelj će pisanim putem obavijestiti Izvođača.

U slučaju nastupa naprijed navedenih okolnosti (epidemija koronavirusa i viša sila) koje onemogućavaju izvršavanje predmeta nabave, Naručitelj će bez odgode obavijestiti Izvođača o nastalim okolnostima i odrediti novi primjereni rok za izvršenje predmeta nabave.

Ukoliko u novom roku za izvršenje predmeta nabave Izvođač ne izvrši ovaj Ugovor, Naručitelj može Izvođača pisanim putem obavijestiti o raskidu ugovora. Učinak raskida ovog Ugovora nastupa od trenutka primitka pisane obavijesti o raskidu ugovora.

Produljenje roka regulirat će se dodatkom ovom Ugovoru.

**V. OBRAČUN RADOVA I UVJETI PLAĆANJA**

**Članak 8.**

Izvođač radova dužan je dostaviti privremene/okončani obračun Naručitelju, sukladno Troškovniku koji je sastavni dio ovog Ugovora, i to na način kako je određeno člankom 9. ovog Ugovora.

Naručitelj se obvezuje izvedene radove platiti izvoditelju putem privremenih/okončane situacije –odnosno obavljene primopredaje i okončanog obračuna izvršenih radova.

Plaćanje se vrši u kunama.

Naručitelj se, sukladno članku 6. stavku 1. Zakona o elektroničkom izdavanju računa u javnoj nabavi („Narodne novine“ broj 94/18), obvezuje zaprimiti i obraditi te izvršiti plaćanja elektroničkog računa i pratećih isprava izdanih sukladno europskoj normi.

Sukladno članku 7. Zakona o elektroničkom izdavanju računa u javnoj nabavi, Naručitelj će plaćanje po ovom Ugovoru vršiti isključivo na temelju eRačuna te je Izvođač radova obvezan izdavati i slati elektroničke račune i prateće isprave sukladno europskoj normi.

**Članak 9.**

Naručitelj će provjeru ispravnosti obračuna izvedenih radova vršiti na osnovu stvarno izvedenih radova utvrđenih građevinskom knjigom i prema jediničnim cijenama iz ugovornog troškovnika ovjerenih od strane nadzornog inženjera i predstavnika Naručitelja.

U slučaju smanjenja ili povećanja obima ugovorenih radova osnova za obračun biti će ugovorene jedinične cijene za pojedine vrste radova i to bez obzira na obim povećanja, odnosno smanjenja.

Naručitelj će plaćanje privremenih mjesečnih i okončane situacije vršiti u roku od 30 (slovima: trideset) dana od dana ovjere pojedine situacije, odnosno okončanog obračuna i primopredaje radova.

Situaciju ovjerava nadzorni inženjer i predstavnik Naručitelja.

Izvođač će elektronički račun sa u prilogu privremenom mjesečnom situacijom ili okončanom situacijom sa pripadajućim troškovnikom za radove izvedene u proteklom mjesecu dostaviti Naručitelju do 10. (desetog) dana u tekućem mjesecu.

Račun se ispostavlja na Naručitelja: Grad Rijeka, Odjel gradske uprave za komunalni sustav, Titov trg 3, 51000 Rijeka.

Predujam je isključen, kao i traženje sredstava osiguranja plaćanja.

**VI. NADZOR NAD IZVOĐENJEM UGOVORENIH RADOVA**

**Članak 10.**

Izvođač radova je obavezan omogućiti stalan nadzor nad izvršenjem ugovorenih radova prema projektnoj dokumentaciji i Troškovniku, a posebno nadzor nad količinom i kvalitetom upotrijebljene opreme i materijala pri izvođenju ugovorenih radova.

U izvršenju nadzora Naručitelj je putem nadzornog tijela ovlašten kontrolirati izvođenje radova i dinamiku izvođenja radova, zahtijevati dodatna ispitivanja materijala, kontrolirati ispravnost realizacije radova prema odobrenoj tehničkoj dokumentaciji, kontrolirati privremene i okončane situacije, ovjeravati i potpisivati građevinski dnevnik, odobravati analizu cijena za dodatne radove.

**VII. UGOVORNA KAZNA**

**Članak 11.**

U slučaju da je Izvođač odgovoran za prekoračenje roka izvršenja ugovorenog predmeta nabave, Naručitelj ima pravo naplatiti ugovornu kaznu za svaki kalendarski dan prekoračenja ugovorenog roka u visini od 2‰ (dva promila) od ukupno ugovorene cijene bez PDV-a, s time da ukupni iznos ugovorne kazne ne može prijeći 5% (petposto) ukupno ugovorene cijene bez PDV-a.

Ako šteta koju Naručitelj pretrpi zbog zakašnjenja Izvođača prelazi iznos ugovorne kazne, Naručitelj ima pravo na iznos naknade štete koji prelazi visinu ugovorne kazne.

Obračunatu ugovornu kaznu Izvođač je dužan platiti u roku od 8 (osam) dana od dana zaprimanja obračuna.

U slučaju da Izvođač u roku iz prethodnog stavka ne plati ugovornu kaznu, obračunati iznos ugovorne kazne Naručitelj ima pravo naplatiti odbijanjem od isplate koju duguje Izvođaču radova.

Izvođač radova se oslobađa plaćanja ugovorne kazne ako je do produljenja došlo iz razloga utvrđenih u članku 7. stavci 1., 4. i 5. ovog Ugovora.

Plaćanje ugovorne kazne ne utječe na obveze Izvođača.

**VIII. OBVEZE IZVOĐAČA RADOVA**

**Članak 12.**

Izvođač je dužan najkasnije u roku od 10 (deset) dana od dana stupanja na snagu ovog Ugovora, Naručitelju dostaviti jamstvo za uredno ispunjenje ugovora za slučaj povrede ugovornih obveza, u obliku:

* bankarske garancije izdane u korist Grada Rijeke, Rijeka, Korzo 16, OIB: 54382731928, koja mora biti bezuvjetna i na prvi poziv, s klauzulom „plativo na prvi poziv“ odnosno „bez prava prigovora“, za slučaj povrede ugovornih obveza,

ili

* zadužnice koja se dostavlja se u izvorniku i mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju zadužnice („Narodne novine“ broj 115/2012 i 82/2017),

ili

* bjanko zadužnice, koja se dostavlja se u izvorniku i mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju bjanko zadužnice („Narodne novine“ broj 115/2012 i 82/2017),

ili

* uplate novčanog pologa na poslovni račun Naručitelja:

IBAN: HR3224020061500265860 (račun Depozita Grada Rijeke)

Model – Poziv na broj: HR00 9016-OIB (ili odgovarajući porezni broj ino-ponuditelja)

Opis plaćanja: Jamstvo za uredno ispunjenje ugovora o javnoj nabavi, ev.br. 02-04-12/2020

SWIFT CODE: ESBCHR22.

Jamstvo iz stavka 1. ovog članka daje se u korist Grada Rijeke u apsolutnom iznosu izraženom u visini 10% (deset posto) vrijednosti od ugovorene cijene radova iz članka 5. ovoga Ugovora bez PDV-a, i s rokom važenja 15 dana dužim od dana isteka roka određenog za izvršenje ovog Ugovora.

Ukoliko Izvođač ne dostavi jamstvo sukladno uvjetima iz ovog članka, Naručitelj ima pravo raskinuti ovaj Ugovor.

**Članak 13.**

U slučaju izmjene ovog Ugovora kojim se produžava rok izvršenja predmeta nabave Izvođač je obvezan dostaviti Naručitelju novo jamstvo s rokom važenja 15 dana dužim od dana isteka roka važenja produljenog ugovora, dok u slučaju izmjene ovog Ugovora kojom se povećava ukupno ugovorena cijena predmeta nabave Izvođač je obvezan dostaviti Naručitelju novo jamstvo na način da isto pokriva iznos od 10% ukupno ugovorene vrijednosti radova bez PDV-a. Novo jamstvo je Izvođač obvezan dostaviti najkasnije 8 (osam) dana prije isteka roka važenja jamstva za uredno ispunjenje ugovora.

U slučaju da Izvođač ne dostavi novo jamstvo u roku 8 (osam) dana prije isteka roka važenja jamstva za uredno ispunjenje ugovora, Naručitelj ima pravo naplatiti jamstvo za uredno ispunjenje ugovora, te ima pravo raskinuti ovaj Ugovor.

**Članak 14.**

Jamstvo iz članka 12. ovog Ugovora Naručitelj može naplatiti u cjelokupnom iznosu, za neizvršavanje i/ili neuredno izvršavanje obveza iz ugovora i to:

- ako Izvođač odbija izvršiti ugovorene obveze u skladu s nalogom Naručitelja i nadzornog inženjera,

- ako Izvođač, u slučaju izmjene Ugovora o nabavi, ne dostavi novo jamstvo za uredno ispunjenje ugovora,

- u slučaju izdavanja zabrane obavljanja djelatnosti Izvođaču za izvršavanje ugovorenih radova,

- u slučaju da Izvođač usprkos pisanom upozorenju Naručitelja ne poštuje odredbe prisilnih propisa, a koje se odnose na obavljanje poslova i djelatnosti građenja.

Jamstvo za uredno ispunjenje ugovora Naručitelj može naplatiti:

* na ime naknade štete koja je nastala kao posljedica neizvršavanja ugovorenih radova u visini iznosa stvarno izvršenih radova po trećem izvođaču s uključenim PDV-om, a kojeg je Naručitelj bio primoran angažirati, ukoliko iznos naplaćenog jamstva ne bude dostatan za namirenje nastale štete, Naručitelj zadržava pravo potraživati od Izvođača nepodmireno do visine ukupno nastale štete,
* u drugim slučajevima predviđenim ovim Ugovorom.

Ako jamstvo za uredno ispunjenje ugovora ne bude naplaćeno, Naručitelj će ga vratiti Izvođaču po isteku roka na koji je ugovor sklopljen.

**Članak 15.**

Izvođač je dužan izvoditi ugovorene radove stručno i kvalitetno sukladno ovom Ugovoru, Troškovniku, projektnoj dokumentaciji, svim tehničkim zahtjevima koji su navedeni u ovom Ugovoru, važećim pozitivnim propisima, normativima i standardima, a čija je primjena obvezna te pravilima struke.

**Članak 16.**

Izvođač je dužan za sve vrijeme važenja ovog Ugovora imati važeću policu osiguranja od odgovornosti iz djelatnosti koja pokriva izvanugovornu odgovornost Izvođača radova za štetu uslijed smrti, ozljede tijela ili zdravlja, kao i oštećenja ili uništenja stvari treće osobe (opća odgovornost) te odgovornost Izvođača prema djelatnicima (vlastitim i angažiranim).

Najkasnije do dana uvođenja u posao Izvođač je dužan na poziv Naručitelja dostaviti dokaz o osiguranju iz stavka 1. ovog članka (sklopljeni ugovor o osiguranju ili policu osiguranja). U suprotnom, Naručitelj ima pravo raskinuti ovaj Ugovor te ima pravo naplatiti jamstvo za uredno ispunjenje ugovora iz članka 12. Ugovora u cijelosti.

**Članak 17.**

Sukladno Pravilniku o sadržaju i izgledu ploče kojom se označava gradilište (NN br. 42/14) ploču kojom se označava gradilište Izvođač radova obvezan je, o svom trošku, postaviti najkasnije na dan početka građenja.

Izvođač radova je obvezan osigurati materijal, opremu i sve ostalo, potrebno za izvođenje ugovorenih radova čija je vrijednost obuhvaćena u cijeni radova.

Izvođač radova je dužan ugrađivati materijal propisane i ugovorene kvalitete sukladno ponudi i troškovniku te je dužan dati dokaze o sukladnosti kvalitete ugrađenog materijala sa traženim.

Izvođač radova je dužan omogućiti Naručitelju stalan nadzor nad radovima i kontrolu količine, kakvoće i sukladnosti ugrađenih materijala.

**Članak 18.**

Posebnu pažnju potrebno je posvetiti osiguranju radnika kod izvođenja radova, prolaznika, okolne imovine, uvažavajući sve mjere zaštite na radu i pozitivne propise iz područja zaštite na radu.

Ukoliko to zahtjeva dinamika građenja, po nalogu nadzornog inženjera ili zahtjeva Naručitelja, Izvođač radova je obvezan organizirati rad i u produženoj smjeni, dvije smjene ili neradnim danom.

Kroz projekt organizacije gradilišta potrebno je predvidjeti i osigurati eventualno potrebne zamjenske pristupne puteve za vozila i pješake, a za vrijeme trajanja radova.

Izvođač radova mora prije početka radova obavijestiti o početku radova nadležne inspekcijske službe, lokalnu upravu te zatražiti i dobiti suglasnosti od nadležnog tijela za zauzeće javnih površina, za prekope i prekomjernu upotrebu cesta i javnih površina (ukoliko je primjenjivo), a sve za vrijeme izvođenja radova. Troškove navedenih prijava, suglasnosti, zauzeća, prekopa snosi Izvođač radova i iste je dužan uključiti kroz jedinične cijene ponude.

Uređenju gradilišta kao i kretanje po samom gradilištu treba posvetiti naročitu pažnju. Izvođač radova je dužan koristiti prikladnu mehanizaciju i tehnologiju izvedbe kako ne bi došlo do ugrožavanja postojećih objekata ili samih sudionika u gradnji.

Prilikom izvođenja predmetnih radova potrebno je poduzeti sve radnje kojima se omogućava rad u sigurnim uvjetima. Predmetne troškove snosi lzvođač radova i iste je potrebno uključiti kroz jediničnu cijenu ponude.

Štetu izazvanu neadekvatnim zaštitnim mjerama Izvođač radova je obvezan nadoknaditi u cijelosti.

**Članak 19.**

lzvođač radova sam o svom trošku osigurava privremenu deponiju materijala. lzvođač radova sam osigurava priključke vode, struje, telefona i druge priključke za potrebe organizacije gradilišta , te sam snosi nastale režijske troškove.

Naručitelj Ugovorom prenosi na lzvođača radova pravo vlasništva nad građevnim otpadom koji nastane na gradilištu prilikom izvođenja radova, čime se lzvođač radova obvezuje u cijelosti o svome trošku gospodariti istim sukladno propisima koji uređuju održivo gospodarenje otpadom. Sukladno članku 54. Zakona o gradnji lzvođač radova je u cijelosti odgovoran za gospodarenje, oporabu i/ili zbrinjavanje građevnog otpada nastalog tijekom građenja na gradilištu, a sve sukladno propisima i zakonu koji uređuju gospodarenje otpadom. Izvođač radova se obvezuje imenovati posebnu osobu koja će biti odgovorna za zaštitu okoliša i gospodarenje otpadom.

Svi troškovi trajnog zbrinjavanja materijala uključeni su u ponuđene jedinične cijene.

Izvođač radova se obvezuje, u cijelosti o svom trošku, po završetku radova ukloniti s gradilišta sav preostali materijal, opremu i sredstva za rad te u cijelosti očistiti gradilište od građevnog otpada i iskopnog materijala i dovesti gradilište u uredno stanje, a na način propisan propisima o gospodarenju otpadom, Zakonom o gradnji i ostalim relevantnim zakonima i propisima.

**Članak 20.**

Sav materijal koju Izvođač radova dobavlja i ugrađuje, mora imati isprave o sukladnosti, u skladu sa važećim Zakon o gradnji (tvornička ispitivanja i atesti, certifikati sukladnosti i sl.).

Za sav dobavljeni i ugrađeni materijal izvođač radova je dužan prije ugradnje Naručitelju putem nadzora predočiti atestnu dokumentaciju o kvaliteti materijala sukladno zahtjevima iz projektne dokumentacije i u potpunosti odgovara za ispravnost izvršene isporuke i ugradnju svih ugrađenih elemenata. Za sve dobave i ugradbe svojih podugovaratelja, kooperanata i dobavljača, Naručitelju garantira isključivo Izvođač radova. Bez suglasnosti nadzora ne dozvoljava se ugradnja materijala. Sav građevinski materijal i sav monterski materijal dobavlja se i doprema do lokacije ugradnje istih.

**Članak 21.**

Izvođač radova je dužan izvoditi radove u skladu sa projektnom dokumentacijom, sukladno zakonu, pozitivnim propisima, tehničkim, važećim normativima.

U svim slučajevima potrebne izmjene ili dopune projekta ili njegovih dijelova potrebna je suglasnost stručnog nadzora i Naručitelja, što se unosi u Građevni dnevnik. Sve izmjene ili dopune projekta, ili njegovih dijelova, za koje se po Građevnom dnevniku ne može dokazati da su uslijedile po opisanom postupku, neće se obračunavati po konačnom obračunu.

**Članak 22.**

Za cijelo vrijeme trajanja radova Naručitelj će osigurati stručni i obračunski nadzor u vrijeme izvođenja radova putem imenovane ovlaštene osobe.

**Članak 23.**

Izvršitelj je u obvezi tijekom realizacije Ugovora koristiti stručne resurse nominirane sukladno uvjetima iz Poziva za dostavu ponda.

Tijekom izvršenja ovog Ugovora Izvođač radova može predložiti zamjenu nominiranog stručnjaka samo uz odobrenje Naručitelja. Naručitelj će prihvatiti zamjenu samo ako predloženi novi stručnjak ispunjava minimalne uvjete tražene u Pozivu za dostavu ponuda. Dokazi o ispunjavanju uvjeta za novog stručnjaka dostavljaju se uz zahtjev za zamjenu.

**IX. PODUGOVARATELJI**

**Članak 24.**

Izvođač radova daje dio Ugovora u podugovor podugovarateljima, a sukladno Ponudi, kako slijedi:

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ili

Izvođač radova ne daje dio ovoga Ugovora u podugovor. - alternativno

Za dio ovoga Ugovora koji je izvršio podugovaratelj Naručitelj je obvezan plaćanje izvršiti neposredno podugovaratelju, osim ukoliko Izvođač radova dokaže da su obveze prema podugovaratelju za taj dio Ugovora već podmirene, a sve prema dostavljenim računima/situacijama sukladno ovome članku.

Izvođač radova je obvezan Naručitelju ispostaviti račun/situaciju koja glasi na ukupan iznos obračunatih radova (Izvođača radova i podugovaratelja) te posebno istaknuti iznos koji se odnosi na radove izvedene od strane Izvođača radova i svakog pojedinog podugovaratelja. Tom računu/situaciji Izvođač radova prilaže račune/situacije podugovaratelja koje je prethodno Izvođač radova potvrdio datumom, potpisom i pečatom.

Izvođač radova je odgovoran za ukupnu realizaciju ovog Ugovora odnosno i za ispunjenje obveza podugovaratelja.

Izvođač radova smije tijekom izvršenja ovoga Ugovora, mijenjati podugovaratelja te uvesti jednog ili više novih podugovaratelja samo uz pristanak Naručitelja.

Uz zahtjev za promjenu podugovaratelja te za uvođenje jednog ili više novih podugovaratelja tijekom izvršenja ugovora, Izvođač radova mora dostaviti podatke te važeće dokumente za novog podugovaratelja o ispunjavanju uvjeta za podugovaratelja iz postupka javne nabave predmetnih radova.

**X. OBVEZE NARUČITELJA**

**Članak 25.**

Naručitelj se obvezuje da će najkasnije u roku od 5 (pet) dana od dana stupanja na snagu ovog Ugovora uvesti Izvođača radova u posao. Naručitelj će odrediti točan datum uvođenja u posao i o tome obavijestiti Izvođača radova.

Smatra se da je Izvođač radova uveden u posao kada mu Naručitelj uruči:

* projektnu dokumentaciju potrebnu za građenje sukladno Zakonu o gradnji i
* teren slobodan za nesmetano izvođenje radova.

**Članak 26.**

Stalni stručni nadzor nad tijekom izvođenja ugovorenih radova vršit će Naručitelj putem imenovane ovlaštene osobe - nadzornog inženjera.

O imenovanju nadzornog inženjera Naručitelj je dužan pisanim putem izvijestiti Izvođača radova i nadležna tijela.

**Članak 27.**

Naručitelj se obvezuje po završetku izvođenja ugovorenih radova preuzeti izvedene radove.

**XI. IZMJENE UGOVORA**

**Članak 28.**

Izmjene i dopune ovog Ugovora moguće su i valjane samo ako su učinjene u pisanom obliku.

**Članak 29.**

Ukoliko se za vrijeme važenja ovog Ugovora pojavi potreba za izvođenjem dodatnih radova, nadzorni inženjer dužan je dati obrazloženje i potrebu izvođenja te opisati vrstu i količine tih radova.

Za izvođenje dodatnih radova suglasnost daje Naručitelj i sklopit će se dodatak ovom Ugovoru.

**XII. PRIMOPREDAJA I OKONČANI OBRAČUN**

**Članak 30.**

Prije primopredaje radova, a po završetku svih radova, Izvođač radova se obvezuje obaviti pregled izvedenih radova i to sa ovlaštenim predstavnikom Naručitelja i nadzornim inženjerom, pri čemu se sastavlja Zapisnik o pregledu, u kojem se evidentiraju svi uočeni nedostaci. Zapisnik o pregledu je sastavni dio Zapisnika o primopredaji.

Ukoliko se Zapisnikom o pregledu utvrde nedostaci, Izvođač radova je dužan otkloniti nedostatke u primjerenom roku koji se definira navedenim Zapisnikom. Izvođač radova će po otklanjanju nedostataka Naručitelju dostaviti izvješće o izvedenim radovima.

**XIII. RASKID UGOVORA**

**Članak 31.**

U slučaju da se Izvođač radova ne pridržava odredbi ovoga Ugovora, ne dostavi jamstvo iz članka 12. ovog Ugovora, ne započne radove u ugovorenom roku ili ako radovi ne napreduju kako je prema ovom Ugovoru utvrđeno, kao i u slučaju da Izvođač ne obavlja radove kvalitetno i u skladu sa pravilima struke, Naručitelj će ga na to upozoriti i odrediti mu dodatni primjereni rok za ispunjenje ugovornih obveza.

Ukoliko niti po proteku određenog primjerenog roka Izvođač ne ispuni svoje ugovorne obveze, a za to nema opravdanog razloga, Naručitelj je ovlašten raskinuti ovaj Ugovor jednostavnim očitovanjem volje te izvođenje radova ili dijela radova povjeriti drugom izvođaču.

U slučaju raskida iz stavka 2. ovog članka, Naručitelj može naplatiti jamstvo za uredno ispunjenje ugovora iz članka 12. ovoga Ugovora u cijelosti ili se naplatiti iz svih drugih Naručitelju raspoloživih sredstava.

**Članak 32.**

Ovaj Ugovor može svaka ugovorna strana raskinuti u svako doba, ako druga ugovorna strana povrijedi bilo koju od svojih obveza iz ovog Ugovora.

U slučaju raskida ovog Ugovora, ugovorna strana koja raskida Ugovor mora drugoj ugovornoj strani dati primjereni rok.

Ugovor prestaje istekom navedenog roka.

**XII. PRIJELAZNE I ZAVRŠNE ODREDBE**

**Članak 33.**

Ugovorne strane utvrđuju da za realizaciju ovoga Ugovora imenuju svoje ovlaštene predstavnike i to,

* **za Naručitelja:**

Ime i prezime: **\_\_\_\_\_\_\_\_\_\_\_\_\_\_\_\_\_\_**

Broj telefona: +385 (0) 51 209 \_\_\_

Adresa elektroničke pošte: \_\_\_\_\_\_\_\_\_\_\_\_\_\_\_\_

* **za Izvođača radova:**

Ime i prezime: **\_\_\_\_\_\_\_\_\_\_\_**

Broj telefona: \_\_\_\_\_\_\_\_\_\_\_\_\_\_\_\_\_\_

Adresa elektroničke pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_

koji sukladno odredbama propisa koji uređuju gradnju rukovodi izvedbom radova.

**Članak 34.**

Sve izmjene i dopune ovog Ugovora bit će pravovaljane ukoliko budu sačinjene u pisanom obliku.

**Članak 35.**

Ugovorne strane utvrđuju da za sve što nije regulirano ovim Ugovorom važe odredbe Zakona o obveznim odnosima, Zakona o prostornom uređenju, Zakona o gradnji, Zakona o građevinskoj inspekciji i ostalih propisa koji uređuju predmet Ugovora.

Na izvršenje ovog Ugovora neće se primjenjivati trgovački običaji (uzance).

**Članak 36.**

Sve sporove koji bi proizišli iz ovoga Ugovora ugovorne strane nastojati će riješiti sporazumno.

Ukoliko se sporazum ne postigne, nadležan je stvarno nadležni sud u Rijeci.

U slučaju da između Naručitelja i Izvođača radova postoji odnos s međunarodnim obilježjem, primjenjivat će se kao mjerodavno hrvatsko pravo.

**Članak 37.**

Ovaj Ugovor stupa na snagu onog dana kada ga potpiše posljednja ugovorna strana.

**Članak 38.**

Ovaj Ugovor je sklopljen u 4 (slovima: četiri) istovjetna primjerka od kojih svaka ugovorna strana zadržava po 2 (slovima: dva) primjerka.

|  |  |  |
| --- | --- | --- |
| **Za Naručitelja:****GRAD RIJEKA****Gradonačelnik****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****mr.sc. Vojko Obersnel** |  | **Za Izvođača:****\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_** |

KLASA: \_\_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_

U Rijeci, \_\_\_\_\_\_\_\_\_\_\_\_\_\_\_\_\_\_\_.